Pressemeddelelse:

|  |
| --- |
| **Salget af akustikpaneler boomer: Acupanels International udvider til dobbeltstørrelse**Efter blot to år på markedet er efterspørgslen på akustikpaneler så stor, at den midtjyske panelproducent Acupanels International må bygge en ny fabrik, og det første spadestik tages i starten af det nye årMed sine 6.700 kvm bliver det nye domicil over dobbelt så stort som det Acupanels i dag sidder i. Virksomhedens produktion bliver fordelt over tre produktionshaller som i alt kommer til at dække 6000 kvm. ”I dag kan vi producere 2000-3000 paneler i døgnet, og vi forventer at kunne øge vores kapacitet 3-4 gange, når vi rykker over på den nye fabrik” lyder det fra direktør Karl Nielsen, som fortsætter ”Med den nye fabrik kan vi samle alt under ét tag. Det kommer til at få en kæmpe betydning for effektiviteten i vores produktion”Acupanels flyttede i marts 2020 til sine nuværende faciliteter på 3200 m2, men allerede efter få måneder påbegyndte de planlægningen af den nye fabrik. ”Det er gået enormt stærkt. Vi har ramt markedet i en tid, hvor akustik er blevet et af de helt store trends, når vi snakker boligindretning”.Den nye fabrik bliver bygget i Aulum, hvor Acupanels også har sin nuværende produktion. Det første spadestik bliver taget d. 3. januar kl. 14:30, og fabrikken forventes at stå færdig medio november 2022.  |